[{"text_idx": "#000000", "text": "Jooga stiilis Vinyasa Flow treening"}, {"text_idx": "#000002", "text": "To\u0308o\u0308 iseloom ja treeningu valik"}, {"text_idx": "#000003", "text": "Kas ja kuidas peaks ehitaja, mu\u0308u\u0308gimees, o\u0303petaja, tervishoiuto\u0308o\u0308taja vo\u0303i po\u0303llumees trenni tegema?"}, {"text_idx": "#000004", "text": "Eelnevas postituses andsime u\u0308levaate treeningu kasutegurist erinevate krooniliste haiguste ravis, seekordses postituses on teemaks treeningud erinevate elukutsete puhul."}, {"text_idx": "#000005", "text": "Sageli on levinud arusaam, et kui ma teen fu\u0308u\u0308silist to\u0308o\u0308d, siis trenni tegema ei pea. Treeningud ei ole mo\u0303eldud ainult va\u0308hese kehalise aktiivsuse kompenseerimiseks vaid ka ettevalmistuseks, et taluda fu\u0308u\u0308silist koormust. Seega peaksid trenni tegema ko\u0303ik inimesed, so\u0303ltumata oma to\u0308o\u0308 iseloomust, et paremini to\u0308o\u0308st tingitud raskustega toime tulla."}, {"text_idx": "#000006", "text": "Sagedasemad to\u0308o\u0308st tingitud tegurid, mis po\u0303hjustavad tervisliku seisundi halvenemist on:"}, {"text_idx": "#000007", "text": "Korduvad, sarnased liigutused \u2013 pika to\u0308o\u0308pa\u0308eva va\u0308ltel pidevalt u\u0308hesuguseid liigutusi tehes ilma vajalikke puhkepausideta koormates tunnist-tundi, pa\u0308evast-pa\u0308eva samu lihasgruppe, tekitab see lihasva\u0308simust ning ja\u0308a\u0308kainete kogunemist lihastesse, mis viib to\u0308o\u0308efektiivsuse languse, u\u0308leu\u0308ldise va\u0308simuse ja u\u0308lekoormuseni.\nStaatilised asendid \u2013 to\u0308o\u0308, mis no\u0303uab pidevalt u\u0308hesuguses asendis olemist, aeglustab vereringet ning seega alaneb ka ja\u0308a\u0308kainete eemaldumise kiirus kehast ja pikeneb u\u0308leu\u0308ldine taastumine fu\u0308u\u0308silisest pingutusest.\nLiigne istumine \u2013 istuval ehk fu\u0308u\u0308siliselt va\u0308he no\u0303udval to\u0308o\u0308l, on ma\u0308rkimiva\u0308a\u0308rselt tervist kahjustavad mo\u0303jud inimkehale: suurenenud on risk nii su\u0308dame-veresoonkonna haiguste kui ka na\u0308iteks va\u0308hi haigestumisse. Kontoris to\u0308o\u0308tavad inimesed istuvad to\u0308o\u0308l, autos, kodus jm 11-13 tundi pa\u0308evas, mis teeb aastas kokku 4000-4500 tundi."}, {"text_idx": "#000008", "text": "Ja\u0308rgnevalt toome va\u0308lja Austraalia kehakultuuri ja sporditeaduste liidu poolt koostatud treeningsoovitused:"}, {"text_idx": "#000009", "text": "toitlustus ja turismi valdkonnas to\u0308o\u0308tajale"}, {"text_idx": "#000010", "text": "Peamiseks probleemiks on pidev istumine, mille tagaja\u0308rjel on risk su\u0308dame-veresoonkonna haiguste haigestumisse. Lisaks oht kaaluto\u0303usule ning erinevate selja, o\u0303lavo\u0308o\u0308tme ja ka\u0308tega seotud valusu\u0308ndroomide tekkele."}, {"text_idx": "#000011", "text": "Liigu to\u0308o\u0308l niipalju kui vo\u0303imalik (kasuta treppe, e-kirjade saatmise asemel kolleegidele ra\u0308a\u0308gi nendega kontoris na\u0308ost-na\u0308kku, so\u0308o\u0308 lo\u0303unat va\u0308ljas, organiseeri oma kabineti sisustuse paiknevus nii, et peaksid vo\u0303imalikult palju liikuma).\nTee vo\u0303imaluse korral to\u0308o\u0308d vahepeal pu\u0308stiasendis.\nKasuta mugava kontoritooli asemel mingit muud istumisalust (na\u0308iteks suur vo\u0303imlemispall 75cm la\u0308bimo\u0303o\u0303duga), mille to\u0303ttu peaksid oma kehaasendit sagedamini sa\u0308ttima, et rohkem end liigutada. Mida rohkem erinevaid istumisasendeid kasutad, seda parem.\nIstumise tagaja\u0308rjel peamiselt lu\u0308henevad puusapainutaja lihased, misto\u0303ttu ka seistes ajapikku ru\u0308ht halveneb ja sirutus va\u0308heneb. Siinkohal on abi venitusharjutustest, mida saab teha nii kohvipausil, kui treeningsaalis.\nLisa ko\u0303rge intensiivsusega intervall treening (HIIT) oma to\u0308o\u0308ja\u0308rgsesse pa\u0308evaplaani. Nii on vo\u0303imalik treenida su\u0308dame to\u0308o\u0308d intensiivsel koormusel."}, {"text_idx": "#000012", "text": "Po\u0303llumehe to\u0308o\u0308d iseloomustavad pikad, fu\u0308u\u0308silist koormust no\u0303udvad to\u0308o\u0308pa\u0308evad. Meie kliimavo\u0308o\u0308tmes on kevadest su\u0308giseni sageli eriti pikad to\u0308o\u0308pa\u0308evad ning talvine pikem puhkeperiood ei kompenseeri seda. Pideva koormuse tagaja\u0308rjel on oht liigeste, lu\u0308lisamba ja na\u0308rvisu\u0308steemi kahjustustele. Esemete kandmise ja to\u0303stmise tagaja\u0308rjel on sagedased skeleti-lihassu\u0308steemiga seotud probleemid. Po\u0303llumehe to\u0308o\u0308d mo\u0303jutab suurel ma\u0308a\u0308ral ilm, mis on ta\u0308ielikult meist so\u0303ltumata ja suurendab stressitaset, sest ilmast so\u0303ltub saagikus ja sellest omakorda sissetulek."}, {"text_idx": "#000013", "text": "On leitud, et po\u0303llumeestel on suurenenud risk su\u0308dame-veresoonkonna haiguste ning va\u0308hi haigestumisse, lisaks hingamishaiguste nagu kroonilise astma ja bronhiaal infektsioonide tekkeoht ning mentaalsetest ha\u0308iretest on sagedane depressiooni esinemine."}, {"text_idx": "#000014", "text": "Leia to\u0308o\u0308ko\u0303rvalt aega treeninguks! Va\u0308hemalt 2 korda na\u0308dalas vo\u0303iks teha vastupidavus vo\u0303i jo\u0303utreeningut 45-60 minutit.\nVenita! \u2013 venita enne, to\u0308o\u0308ajal ja peale to\u0308o\u0308d lo\u0303o\u0303gastamaks pidevalt to\u0308o\u0308s olevaid lihaseid ning ennetamaks liigeste ja lihastega seotud vaevusi.\nKasuta korrektseid to\u0308o\u0308asendeid to\u0303stmisel, asjade ka\u0308istsi teisaldamisel jm\nAnna to\u0308o\u0308ajal oma kehale pidevalt lu\u0308hikesi puhkepause ja pu\u0308u\u0308a u\u0308he pa\u0308eva jooksul teha erinevaid to\u0308o\u0308u\u0308lesandeid, et u\u0308hetaoline to\u0308o\u0308 nt pikka pa\u0308eva traktoris/kombainis istumisele oleks vaheldus."}, {"text_idx": "#000015", "text": "Tervishoiuto\u0308o\u0308taja to\u0308o\u0308pa\u0308eva iseloomustavad pikad to\u0308o\u0308vahetused, sealhulgas o\u0308ised vahetused. Sagedasemad probleemid tervishoiuto\u0308o\u0308tajatel on seotud skeleti-lihassu\u0308steemiga ning va\u0308hese uneajaga. Ebaergonoomiliste to\u0308o\u0308vo\u0303tete rakendamine to\u0308o\u0308vahendite (voodite, ka\u0308rude) ja ka patsientide liigutamistel po\u0303hjustab erinevaid lihaste ja liigestega seonduvaid valusu\u0308ndroome. Va\u0308hene uneaeg vo\u0303ib po\u0303hjustada kehakaalu to\u0303usu ning ka liigset kortisooli (n-o\u0308 stressihormoon) produktsiooni, mille tagaja\u0308rjeks meeleolu muutused ja u\u0308leu\u0308ldine va\u0308simustunne."}, {"text_idx": "#000016", "text": "Plaani enda na\u0308dalaplaani treening! Isegi 20-minutilisest treeningust on kasu. Sobilikud on nii vastupidavus kui jo\u0303utreeningud. Harjutusi saab teha ka to\u0308o\u0308l puhkepauside ajal, parandamaks vereringet ning muutes vaimu erksamaks!\nVenita! \u2013 venita enne, to\u0308o\u0308ajal ja peale to\u0308o\u0308d lo\u0303o\u0303gastamaks pidevalt to\u0308o\u0308s olevaid lihaseid ning ennetamaks liigeste ja lihastega seotud vaevusi."}, {"text_idx": "#000017", "text": "Klienditeenindajate to\u0308o\u0308d iseloomustab pidev to\u0308o\u0308 jalgadel ning lai naeratus suul, mis pikapeale kurnab nii keha kui vaimu. Sagedasemad on po\u0303lvede, alaselja, hu\u0308ppeliigeste ja jalgadega seotud kaebused nagu erinevad valusu\u0308ndroomid, nihestused ning u\u0308leu\u0308ldine kurnatustunne. On leitud, et isegi, kui klienditeenindaja vo\u0303i mu\u0308u\u0308giinimene peab oma to\u0308o\u0308ga seoses olema pidevalt jalgadel, ei pruugi ta teha soovituslikku 10 000 sammu pa\u0308evas, sest suurema aja oma to\u0308o\u0308st veedab ta va\u0308ikesel, mo\u0303ne ruutmeetrisuurusel alal, mis to\u0303ttu ei ole to\u0308o\u0308 liikuv, vaid ho\u0303lmab pidevalt u\u0308hesuguses asendis viibimist."}, {"text_idx": "#000018", "text": "Ko\u0303nni vo\u0303i istu puhkepauside ajal! Istudes on hea kui saad jalad to\u0303sta ko\u0303rgemale.\nTee erinevaid harutusi, et parandada vereringet.\nKanna madalaid jalano\u0303usid, kui vo\u0303imalik, sest ko\u0303rgete kontstega kingad muudavad ru\u0308hti.\nTee venitusharjutusi nii to\u0308o\u0308ajal kui ka peale to\u0308o\u0308d."}, {"text_idx": "#000019", "text": "Toitlustus ja turismito\u0308o\u0308 on seotud pikkade to\u0308o\u0308vahetuste, pideva jalgade peal olemise ning vaimselt suure to\u0308o\u0308pingega. To\u0308o\u0308s esineb hetki, mil to\u0308o\u0308koormus hu\u0308ppeliselt korraks kasvab ning seeja\u0308rel ja\u0308lle langeb, toitlustuses na\u0308iteks o\u0303htused ajad ning turismis erinevad pu\u0308hadeperioodid. Toitlustuses tuleb tihti tegeleda ka alkoholijoobes klientidega \u2013 ko\u0303ik need tegurid avaldavad pika peale mo\u0303ju nii fu\u0308u\u0308sisele kui ka vaimule. Niisiis on sagedased liigeste ja lihastega seotud vaevused ning va\u0308hesest uneajast po\u0303hjustatud va\u0308simus."}, {"text_idx": "#000020", "text": "Leia enda to\u0308o\u0308graafikust la\u0308htuvalt aeg, mil sinul on parim trenni teha.\nTee treeningut, mis sulle meeldib! Va\u0308hendamaks stressi ning to\u0303stmaks tuju. Sobilikud on erinevad vastupidavus (ujumine, rattaso\u0303it, jooksmine) kui ka jo\u0303utreeningud ning ka lo\u0303o\u0303gastustreeningud nagu joga vo\u0303i pilates."}, {"text_idx": "#000021", "text": "Ehitajate to\u0308o\u0308 on u\u0308ldjoontes va\u0308ga mitmeku\u0308lgne ning no\u0303uab seega head fu\u0308u\u0308silist vormi. Ehitajate seas on va\u0308ga tavaline ka u\u0308letundide tegemine. Niisiis vo\u0303iks ju arvata, et ehitajatel ku\u0308ll pole vaja eraldi trenni teha, kuid ometi on leitud, et ehitajate hulgas on alaseljavalu esinemine va\u0308ga sagedane, lisaks psu\u0308hholoogilisele pingele, mis on seotud erinevate objektide ta\u0308htaegadega."}, {"text_idx": "#000022", "text": "Tee to\u0308o\u0308ajal vajalikke puhkepause andmaks kehale puhkust. Iga kahe, maksimaalselt nelja tunni tagant muuda tegevust, et u\u0308hes to\u0308o\u0308asendis liiga pikalt ei oleks.\nKasuta venitusharjutusi enne to\u0308o\u0308d lihaste soojenduse ning peale to\u0308o\u0308d lo\u0303o\u0303gastuse eesma\u0308rgil\nTreeninguga, olgu selleks vastupidavus vo\u0303i jo\u0303utreening, on vo\u0303imalik lu\u0308litada end to\u0308o\u0308elust va\u0308lja, parandada enda fu\u0308u\u0308silist vo\u0303imekust nii vastupidavus kui jo\u0303una\u0308itajate osas ning ennetada alaselja piirkonna vigastuse saamise riski \u2013 ko\u0303ik need tegurid, mis on saavutatavad lisatrenniga to\u0308o\u0308 ko\u0303rvalt, aitavad paremini hakkama saada ka ehitusel."}, {"text_idx": "#000023", "text": "O\u0303petaja to\u0308o\u0308d iseloomustavad pidevad sarnased liigutused, u\u0308hesugustes staatilistes asendites olemine ning ka istuv to\u0308o\u0308 arvuti vo\u0303i laua taga, lisaks pidevast ta\u0308helepanu all olemisest tingitud to\u0308o\u0308stress."}, {"text_idx": "#000024", "text": "Varieeri enda to\u0308o\u0308u\u0308lesandeid nii, et peaksid enda kehaasendit muutma vo\u0303imalikult sagedasti. See on oluline staatiliste asendite va\u0308hendamiseks.\nTee vastupidavus vo\u0303i jo\u0303utreeningut. Ka treening enne to\u0308o\u0308d vo\u0303ib anda hea enesetunde terveks to\u0308o\u0308pa\u0308evaks! Vabadel to\u0308o\u0308pa\u0308evadel vo\u0303iks treening kesta va\u0308hemalt 30 minutit"}, {"text_idx": "#000025", "text": "To\u0308o\u0308 on tehtud, raha on sa\u0308a\u0308stetud ning lo\u0303ppude lo\u0303puks saab elu ka nautida. Seoses to\u0308o\u0308 lo\u0303ppemisega toimuvad igapa\u0308evaelus suured muutused. Oht on, et fu\u0308u\u0308siline liikumine veelgi va\u0308heneb. On leitud, et inimestel, kes on oma to\u0308o\u0308karja\u0308a\u0308ri lo\u0303petanud on 40% suurem to\u0303ena\u0308osus langeda depressiooni. Sagedased on ka osteoporoosi, dementsuse, artriidi ja muude ealiste muutustega seotud protsesside tagaja\u0308rjel tekkinud haiguste esinemine. Niisiis on oluline sa\u0308ilitada fu\u0308u\u0308siline aktiivsus ka peale to\u0308o\u0308karja\u0308a\u0308ri lo\u0303petamist."}, {"text_idx": "#000026", "text": "Mine ru\u0308hmatreeningusse! Fu\u0308u\u0308siline liikumine koos sotsialiseerumisega teiste inimestega tagab hea enesetunde ja tervise.\nLeia enda pa\u0308evakavas just endale sobiv aeg treeninguks! Hommik, lo\u0303una vo\u0303i o\u0303htu \u2013 vali endale sobiv hetk treeninguks \u2013 nii muutub see rutiinseks pa\u0308evatoiminguks.\nVali endale meelepa\u0308rane treening. Olgu selleks ujumine, kepiko\u0303nd, tantsimine, joga vo\u0303i na\u0308iteks tai chi."}, {"text_idx": "#000027", "text": "Ka to\u0308o\u0308otsimise perioodil ei tasu unustada enda liigutamist. On leitud, et to\u0308o\u0308tutel on suurem to\u0303ena\u0308osus haigestuda vaimse tervisega seotud haigustesse. Treeninguga on aga vo\u0303imalik hoida erksana nii enda keha kui ka vaimu."}, {"text_idx": "#000028", "text": "Tee trenni va\u0308litingimustes! On leitud, et va\u0308litreeningud on rohkem vaimu ja keha va\u0308rskendavad kui sisetreeningud. Va\u0308litreeningud langetavad paremini erinevaid pingeid ja vihatunnet ning alandavad depressiooni kui sisetreeningud.\nTee lo\u0303o\u0303gastavaid treeninguid! Sobilikud on joga, pilates aga ka muud vo\u0303imlemis-, venitus-, ja hingamisharjutused."}, {"text_idx": "#000029", "text": "Kui Sa ei tea, milliseid harjutusi, millises ja\u0308rjekorras ning kui palju tegema peaks, siis vo\u0303ta u\u0308hendust meie fu\u0308sioterapeutidega, kes koostavad Sulle just sinu to\u0308o\u0308ametist la\u0308htuvalt personaalse harjutuskava ning annavad no\u0303u, kuidas enda keha to\u0308o\u0308postil olles va\u0308rskena hoida!"}, {"text_idx": "#000030", "text": "Broneeri aeg personaaltreeninguks vo\u0303i tule ru\u0308hmatreeningule."}, {"text_idx": "#000032", "text": "Treening kui ravim erinevate krooniliste haiguste taastusravis"}, {"text_idx": "#000033", "text": "Paljud inimesed, kes ka\u0308ivad meie vastuvo\u0303tul on to\u0303denud, et haige olemine on kallis lo\u0303bu. Tuleb:"}, {"text_idx": "#000035", "text": "\u2013 ko\u0303ik need tegurid laastavad inimest nii vaimselt kui fu\u0308u\u0308siliselt, eriti kui haigus on muutunud krooniliseks."}, {"text_idx": "#000036", "text": "Viimasel kahel ku\u0308mnendil on aina enam hakatud haiguste ravimisel soovitama kehalist treeningut."}, {"text_idx": "#000037", "text": "Eelmisel aastal avaldasid taanlased Skandinaavia spordimeditsiini ja \u2013teaduste ajakirjas uuringu, milles toodi va\u0308lja kehalise treeningu kui ravimile omase toimega mo\u0303ju mitmete krooniliste haiguste ravis. Toome ja\u0308rgnevalt mo\u0303ningad uuringu tulemused kokkuvo\u0303tlikult va\u0308lja:"}, {"text_idx": "#000038", "text": "Nii spetsiifilise selja- kui ka u\u0308ldise kehalise treeningu mo\u0303jul paraneb alaselja valutundlikkus ja suureneb lihasjo\u0303ud ning paraneb alaselja vastupidavus erinevates igapa\u0308evastes tegevustes. Alaseljavalu korral on oluline, et treeningutu\u0308u\u0308p oleks valitud vastavalt indiviidile."}, {"text_idx": "#000039", "text": "On leitud, et treening ku\u0308ll ei ravi haigust ennast, aga vastupidavustreening parandab igapa\u0308evategemistega hakkama saamist. Treeningu tagaja\u0308rjel va\u0308heneb valu, paraneb lihasjo\u0303ud, tasakaal ja ko\u0303nnikiirus. Osteoartriidi korral tuleks aga va\u0308ltida spordialasid, mis koormavad liigselt liigeseid nagu pallima\u0308ngud ja tugeval pinnasel jooksmine."}, {"text_idx": "#000040", "text": "Nii vastupidavus kui ka jo\u0303utreening alandavad verero\u0303hku. Seal hulgas on leitud, et staatilisi asendeid hoidvatel (isomeetrilised harjutused) treeningprogrammidel on potentsiaalselt suurim mo\u0303ju verero\u0303hu alandamisele \u2013 sellise treeningu mo\u0303ju vo\u0303ib olla isegi samava\u0308a\u0308rne tablettraviga. Ka eakatel inimestel on suudetud aeroobse treeninguga ma\u0308rkimisva\u0308a\u0308rselt alandada verero\u0303hku. Keskmine verero\u0303hu alanemine koheselt peale treeningut on 15mmHg su\u0308stoolne (u\u0308lemine) ja 4mmHg diastoolne (alumine). Verero\u0303hu alanemine toimub treeningust po\u0303hjustatud vaskulaarsete, neuro-hormonaalsete ja strukturaalsete adaptatsioonide to\u0303ttu."}, {"text_idx": "#000041", "text": "Fu\u0308u\u0308siline treening parandab dementsuse korral kognitiivseid funktsioone, stimuleerides eelko\u0303ige peaajus olevat hippokampust, mis on seotud na\u0308rvisu\u0308steemi limbilise su\u0308steemiga (emotsioonid, ma\u0308lu, ruumitaju). Treening dementsuse korral peaks sisaldama tasakaalu, ko\u0303nni ja erinevaid funktsionaalseid harjutusi, mis aitaksid toime tulla igapa\u0308evategevustega."}, {"text_idx": "#000042", "text": "Treeningu mo\u0303jul paraneb maksimaalne hapnikutarbimine ning u\u0308leu\u0308ldine kardiorespiratoorne vo\u0303imekus, mille tagaja\u0308rjel va\u0308henevad astmahood, nendega seotud a\u0308revus ning hingepeetus. Treening ei paranda ku\u0308ll kopsude funktsiooni, kuid parandab astmaatikutel u\u0308ldist elukvaliteeti. Sobilikud on ujumine, rattaso\u0303it, jooksmine, pallima\u0308ngud. Pikaajalise treeningu tagaja\u0308rjel on vo\u0303imalik to\u0303sta oma sooritusvo\u0303imet ning pingutada rohkem treeningutel."}, {"text_idx": "#000043", "text": "Fu\u0308u\u0308siline treening on oluline veel na\u0308iteks diabeedi, depressiooni, stressi, Parkinsoni to\u0303ve, reumatoidartriidi, osteoporoosi, su\u0308damepuudulikkuse ning tsu\u0308stilise fibroosi ravis."}, {"text_idx": "#000044", "text": "Kokkuvo\u0303tvalt mo\u0303jutab treening va\u0308ga palju erinevaid protsesse inimkehas ning ja\u0308rjepidev, mo\u0303o\u0303dukas ja targasti treenimine on lisaks ravile u\u0308lioluline ka paljude krooniliste haiguste ennetamisel!"}, {"text_idx": "#000048", "text": "Olin sellest teemast pikalt eemal peamiselt seeto\u0303ttu, et ma polnud pidanud vajalikuks endale soetada nutitelefoni ja ilma selleta tundus ja\u0308llegi aktiivsusmonitori kasutamine kuidagi poolik. Kuigi olgu kohe o\u0308eldud, et tegelikult saab aktiivsusmonitoride protokolle vaadata ka arvutist."}, {"text_idx": "#000049", "text": "Olen hetkel vo\u0303tnud sihiks a\u0308ra testida 4 seadet:"}, {"text_idx": "#000050", "text": "Hetkel olen alles esimese seadme Polar A300 testimise juures ja ootan, milla Polar A360 Eestisse mu\u0308u\u0308gile jo\u0303uab. On lubatud, et ehk ja\u0308rgmisel na\u0308dalal."}, {"text_idx": "#000051", "text": "Polar A300 on u\u0308sna tavaline pulsikell, mis lisaks treeninginfole na\u0308ita kui palju samme ma olen teinud ja kuidas maganud. See mudel vo\u0303imaldab valida kolme erinevat aktiivsuse taset ja ja\u0308lgida siis, et kuidas la\u0308heb. Need tasemed on tootja poolt ette antud ja mina pole leidnud kohta, kust neid ise ringi seadistada. Kui kellelgi kehaline aktiivsus on va\u0308ga madal ja ta tahab alustada oma kehalise aktiivsuse ja\u0308lgimist, siis vo\u0303ib natuke ha\u0308irivaks saada, et 100%-ni jo\u0303udmine no\u0303uab ikka tublisti ringi sahmimist ja istumiseks va\u0308ga aega ei anta. Aga kui leppidagi endaga esmalt kokku, et eesma\u0308rk on na\u0308iteks iga pa\u0308ev jo\u0303uda 50%ni, siis nii saab ka."}, {"text_idx": "#000054", "text": "Vastavalt pa\u0308evasele energiakulule na\u0308itab kell ka soovitust, kuidas pa\u0308eva lo\u0303puks 100% ta\u0308is saada. Pakkudes va\u0308lja na\u0308iteks 39 min korvpalli ma\u0308ngimist vo\u0303i 3 tundi koristamist."}, {"text_idx": "#000055", "text": "Olen ta\u0308naseks Polar A300 kasutanud alla na\u0308dala, mida on ilmselgelt va\u0308he, et teada sellest seadmest ko\u0303ike ja teha mingeid ja\u0308reldusi. Aga senised tulemused on ja\u0308rgmised."}, {"text_idx": "#000056", "text": "Minu tavalise kontoris to\u0308o\u0308tamise pa\u0308eva tulemuseks oli 40% ette na\u0308htud ko\u0303ige madalamast tasemest. Graafikul on na\u0308ha kaks pikemat istumist, mille ja\u0308rel kell annab ma\u0308rku, et aeg on liikuda.\nTeisel kontori pa\u0308eval oli veidi rohkem ringi rallimist ja o\u0303htul kodus hobustega jantimist, siis sain isegi 66% ta\u0308is, aga ilmselgelt ilma lisa jalutuska\u0308igu vo\u0303i treeninguta 100% to\u0308o\u0308pa\u0308eval ta\u0308is ei saa. Neil kes jala to\u0308o\u0308le saavad ka\u0308ia on lootust ehk ka 100%ni jo\u0303uda ilma lisatreeninguteta.\nNa\u0308dalavahetusel suutsin jo\u0303uda 99%-ni. U\u0308htegi u\u0308le 60-minutilist istumise pausi ei olnud."}, {"text_idx": "#000057", "text": "Treeningute infot mul hetkel veel teile pakkuda pole."}, {"text_idx": "#000058", "text": "Polari aktiivsusmonitoride rakendus on Polar Flow, kust saab siis detailsemat infot ja graafikuid na\u0308ha. Vo\u0303imalus on gruppe luua ja vo\u0303rrelda oma tulemusi so\u0303prade, trennikaaslaste vo\u0303i pereliikmete omadega."}, {"text_idx": "#000059", "text": "Kogemused teiste seadmete ja rakendustega."}, {"text_idx": "#000060", "text": "Proovisin telefonis kasutada sellist rakendust nagu SenseMe, mis na\u0308itab ka samme, uneaega, distantsi, kulutatud kaloreid. Ainult telefoni po\u0303hise rakenduse viga minu jaoks on see, et mul on telefon reeglina kusagil laua peal, mitte minuga kaasas ja sellest tulevad sisse suured ebata\u0308psused. Nii vo\u0303ibki telefon arvata, et ma magan 18 tundi pa\u0308evas ja ko\u0303nnin ainult 800 sammu."}, {"text_idx": "#000061", "text": "Fitbit seadet ei ole ise kasutanud aga olen saanud piiluda u\u0308he kasutaja andmeid. Mulle meeldis esiteks see, et Fitbit loeb pulssi randmelt (sama funktsioon tuleb ka Polar A360 seadmele). See on ku\u0308ll mo\u0303nevo\u0303rra ebata\u0308psem kui pulsivo\u0308o\u0308ga pulsi lugemini, aga see vahe ei ole va\u0308ga suur."}, {"text_idx": "#000062", "text": "Meeldis see, kuidas sama seadme kasutajaid sai gruppi lisada ja vo\u0303rrelda tulemusi (Polaril po\u0303himo\u0303tteliselt sama rakendus olemas). Nii on hea va\u0308ikest pinget so\u0303prade vo\u0303i pereringis u\u0308leval hoida. Samas kui keegi pika puuga eest a\u0308ra la\u0308heb, siis vo\u0303ib motivatsioon teistel kaduda. Seepa\u0308rast oleks hea kui grupis oleks sarnaste tulemustega inimesed."}, {"text_idx": "#000063", "text": "Une info oli detailsem, na\u0308idates a\u0308ra lisaks uneajale ja kvaliteetsele uneajale ka selle mitu korda o\u0308o\u0308 jooksul oled va\u0308hernud."}, {"text_idx": "#000064", "text": "Kuigi ma olen suur Polari fa\u0308n, siis mulle ta\u0308na tundub, et fitbit on atraktiivsem. Vahel juhtub, et vanad head kvaliteet kaubama\u0308rgid ja\u0308a\u0308vad mo\u0303nes ku\u0308simuses uutest konkurentidest maha. Uus tulija peab lihtsalt olema parem, et turul mingit edu saavutada. Eks aeg na\u0308itab, milline seade see tegelikult minu lemmikuks saab vo\u0303i kui kaua mul on huvi sel viisil enda kohta andmeid koguda."}, {"text_idx": "#000066", "text": "PS: Meil on plaanis VIREO klientidele hakata pakkuma kahte lisateenust:"}, {"text_idx": "#000067", "text": "nutiseadmete ja arvutipo\u0303histe rakenduste abil grupi motiveerimine ja no\u0303ustamine (vo\u0303imalik liituda nii oma seadmega kui meilt renditud seadmega)."}, {"text_idx": "#000068", "text": "Ku\u0308simuste korral vo\u0303ib julgelt kirjutada merle.leiner@vireo.ee"}, {"text_idx": "#000069", "text": "Kui palju liigub igapa\u0308evaselt sinu eakas (vana)ema vo\u0303i \u2013isa?"}, {"text_idx": "#000070", "text": "Kas nad veedavad oma pa\u0308evad aktiivselt, liikudes va\u0308rskes o\u0303hus vo\u0303i hoopis kuskil trennis koos teiste omavanustega? Vo\u0303i eelistavad olla lihtsalt kodus ja igapa\u0308evane liikumine piirdub kodula\u0308hedasest poest toidukraami varumisega?"}, {"text_idx": "#000071", "text": "Eakate (u\u0308le 65-aastaste) osakaal meie rahvastiku hulgas suureneb ja seeto\u0303ttu ra\u0308a\u0308gitakse ja\u0308rjest enam eakate tervisest ning sellega seotud aspektidest. Antud postitus keskendub eakate liikumisaktiivsusele, sellele, kuidas see mo\u0303jutab meie tervist ning milline liikumine sobib vanemaealisele."}, {"text_idx": "#000072", "text": "Liikumine on vajalik ko\u0303igis vanuses inimestele, sh vanematele inimestele. Miks? Nagu me teame, vananedes meie organismi ainevahetus aeglustub, kudedes ei toimu enam nii aktiivseid uuenemisprotsesse ja kasvamist kui varem. Vananemisprotsesse fu\u0308u\u0308silise aktiivsusega ku\u0308ll takistada ei saa, kuid parema tervise saavutamiseks ja/vo\u0303i selle sa\u0308ilitamiseks on liikumine vajalik ko\u0303igile eakatele, kellel ei ole tervislikust seisundist tingitud vastuna\u0308idustusi."}, {"text_idx": "#000073", "text": "U\u0308ldise tervise seisukohalt omab olulist rolli su\u0308dame-veresoonkonna seisund, mida saab parandada vastupidavustreeninguga. See aitab alandada su\u0308dame-veresoonkonna haiguste, nagu nt ko\u0303rgverero\u0303huto\u0303bi, ateroskleroos, stenokardia, riski ja normaliseerida kolesterooli taset."}, {"text_idx": "#000074", "text": "Samuti on liikumine u\u0308lioluline normaalse kehakaalu sa\u0308ilitamise seisukohalt. U\u0308lekaal po\u0303hjustab tihtipeale mimeid teisi terviseha\u0308dasid, nt liigne koormus liigestele, mille to\u0303ttu on omakorda raskendatud igapa\u0308evane liikumine, ka on u\u0308lekaal su\u0308damehaiguste ja diabeedi riskifaktoriks. Parem on kehakaal kohe kontrolli alla vo\u0303tta, kui kaalunumbrid esimesi suurenemisma\u0308rke na\u0308itavad."}, {"text_idx": "#000075", "text": "Kehaline aktiivsus on oluline ka lihas- ja luumassi ning liigeste liikuvuse sa\u0308ilitamiseks. Kui inimesel on tugevad lihased ja piisavalt liikuvad liigesed, on tal parem tasakaal ja va\u0308heneb kukkumisrisk. Kuna kukkumine on vanemaealiste seas sage probleem, kus tekkinud vigastuste tagaja\u0308rjel va\u0308heneb oluliselt nende liikumisaktiivsus, siis aitab kehaline aktiivsus ka selle surnud ringi tekkimise vastu vo\u0303idelda."}, {"text_idx": "#000076", "text": "Liikumise ta\u0308htsust ei saa alahinnata ka une, so\u0308o\u0308giisu ja meeleolu paranemise seisukohalt. See ko\u0303ik aitab eakal pikemat aega toimekas olla ja iseseisvalt oma eluga toime tulla."}, {"text_idx": "#000077", "text": "Eakatele soovitatud liikumisharrastused peaksid sisaldama:"}, {"text_idx": "#000078", "text": "Vastupidavus- ehk aeroobset treeningut, mida tuleks teha iga pa\u0308ev va\u0308hemalt 30 minutit. Sobivad nt ko\u0303ndimine, jooksmine, ujumine, jalgrattaso\u0303it, suusatamine.\nIgapa\u0308evaseid elastsust ja liikuvust soodustavaid harjutusi"}, {"text_idx": "#000079", "text": "Lisaks tuuakse liikumissoovituste juures va\u0308lja ja\u0308rgmised po\u0303himo\u0303tted:"}, {"text_idx": "#000080", "text": "Liikumisaktiivsuse to\u0303us peaks toimuma ja\u0308rk-ja\u0308rguliselt\nKehaline aktiivsus on kasulik siis, kui seda regulaarselt teha\nHaiguste po\u0303demine ei ole vastuna\u0308idustuseks, vastupidi, paljude haiguste korral (millest eeelnevalt ka juttu oli) on soovitav liikumisaktiivsust suurendada\nAlati tuleb ja\u0308lgida oma enesetunnet ning arvestada ka tarvitatavate ravimitega (ko\u0303rvaltoimed)"}, {"text_idx": "#000081", "text": "Sobivaima treeningu, koormuste ja harjutuste leidmiseks on alati vajalik konsulteerida spetsialistiga (arst, fu\u0308sioterapeut), et kasu asemel endale kahju ei teeks. Ko\u0303ige olulisem on aga pu\u0308u\u0308da oma (vana)ema vo\u0303i isaga liikumise teemadel ra\u0308a\u0308kida. Vo\u0303ib-olla on tal mo\u0303ni hirm end liigutada, nt valutava liigese to\u0303ttu, vo\u0303i tunneb ta trepist liikumisel hingeldust. Sellisel juhul on abi just o\u0303igesti valitud treeningust, millega probleemile leevendust tuua."}, {"text_idx": "#000082", "text": "Kui vajad abi oma (vana)vanemate kehalise aktiivsuse suurendamiseks, siis vo\u0303ta meiega u\u0308hendust!"}, {"text_idx": "#000084", "text": "Sageli hiilivad lisakilod eriti salakavalalt, tasahaaval ja ma\u0308rkamatult. Uuringud on na\u0308idanud, et naised vo\u0303tavad peale esimese lapse su\u0308ndi umbes 800 grammi aastast kaalust juurde. Sama juhtub ka 30-ndates aastates meestega."}, {"text_idx": "#000085", "text": "Kuidas see juhtub? Teeme va\u0308ikese arvutuse."}, {"text_idx": "#000086", "text": "Niisiis, selleks et aastas 0,8 kuni 1 kilo juurde vo\u0303tta peaks iga pa\u0308ev keskmiselt 20-25 kcal energiat toidust rohkem saama, kui kulutama."}, {"text_idx": "#000087", "text": "see on umbes pool s\u030cokolaadikommi\nu\u0308ks teelusikata\u0308is suhkrut tee vo\u0303i kohvi sees rohkem\n5 minutit mo\u0303o\u0303dukat kehalist koormust va\u0308hem\nmo\u0303ned a\u0308ra unustatud liikumispausid kontorito\u0308o\u0308l"}, {"text_idx": "#000088", "text": "Need on imepisikesed asjad, mida me kindlasti suudaks ja\u0308lgida, aga ometigi unustame seda teha. Avastame sageli probleemi alles aastate pa\u0308rast siis kui on vaja normaalkaalu jo\u0303dmiseks 10, 15 vo\u0303i rohkem kilo alla vo\u0303tta."}, {"text_idx": "#000089", "text": "Ja\u0308lgi oma kaalu regulaarselt ja a\u0308ra lase juhtuda u\u0308llatustel. Ja\u0308lgi mida so\u0308o\u0308d ja liigu igal vo\u0303imalusel."}, {"text_idx": "#000090", "text": "Kuigi on va\u0308ga ahvatlev niita muru va\u0308ikese traktoriga, lasta pesumasinal no\u0303ud a\u0308ra pesta ja laps autoga trenni viia, siis tegelikult ei ole see pa\u0308eva lo\u0303puks ajavo\u0303it. Ja ja\u0308relaitamise tunnid spordisaalis on varem vo\u0303i hiljem mo\u0308o\u0308dapa\u0308a\u0308smatud. Seega mo\u0303elge, mida teete teie, kui masinad teie eest to\u0308o\u0308 a\u0308ra teevad! Kui te olete sel ajal perega metsas jalutuska\u0308igul vo\u0303i rattaga so\u0303itmas, siis on ko\u0303ik ha\u0308sti. Kui istute aga televiisori ees ja nosite midagi magusat, siis mo\u0303elge uuesti oma valikute u\u0308le ja\u0308rgi."}, {"text_idx": "#000091", "text": "Iga pa\u0308ev 20-25 kcal kontrolli all hoida on oluliselt lihtsam kui kaalu langetades -200 kuni -300 kcal pa\u0308evas energia defitsiiti tekitada."}, {"text_idx": "#000092", "text": "Vaagnapo\u0303hjalihaste treening ehk nn Kegel-harjututsest, on ilmselt enamik naisi u\u0308ht-teist kuulnud vo\u0303i va\u0308hemasti need, kes on huvi tundnud vaagnapo\u0303hjalihaste treeningu vastu. Vaagnapo\u0303hjalihaste treening on oluline just raseduse ajal vo\u0303i su\u0308nnituse ja\u0308rgselt."}, {"text_idx": "#000093", "text": "Kirjutasin a\u0308sja lo\u0303puto\u0308o\u0308, kus uurisin raseduse ajal ja su\u0308nnituse ja\u0308rgsel perioodil naistel ku\u0308llaltki tihti esinevat uriinipidamatust ning seda, kas ja kuidas vaagnapo\u0303hjalihaste treening sel juhul aidata saab. Uriinipidamatusest mo\u0303istagi keegi va\u0308ga ra\u0308a\u0308kida ei taha, ha\u0308benetakse vo\u0303i peetakse seda normaalseks na\u0308htuseks. Samas aga leidub sellele probleemile lihtsaid kuid to\u0303husaid ravivo\u0303imalusi. Rasedusaegset uriinipidamatust esineb 30-60%-l naistest ja su\u0308nnituse ja\u0308rgselt tabab see umbes u\u0308hte viiendikku. Rasedus ja su\u0308nnitus mo\u0303jutavad naise vaagnapo\u0303hja struktuure ja nende funktsioone mitmel moel."}, {"text_idx": "#000094", "text": "Raseduse ajal on muutused vaagnpo\u0303hjas tingitud hormoonidest ning ema ja loote kaalu to\u0303usust.\nSu\u0308nnituse ja\u0308rgselt vo\u0303ib ta\u0308heldada kahjustusi vaagnapo\u0303hjas, mis tulenevad vaginaalsel su\u0308nnitusel loote pea laskumisest la\u0308bi su\u0308nnituskanali."}, {"text_idx": "#000095", "text": "Selle tulemusel muutuvad vaagnapo\u0303hjalihased no\u0303rgaks, lo\u0303tvuvad ja vajavad seeto\u0303ttu treeningut. Kuigi uriinipidamatus on vaid u\u0308ks probleem, mille korral vaaganapo\u0303hjalihaste treeningust abi saab, on see raseduse ajal ja su\u0308nnituse ja\u0308rgselt soovituslik ko\u0303ikidele naistele. Isegi kui ei kujune va\u0308lja selliseid probleeme nagu uriini-, roojapidamatust vo\u0303i vaagna organite allavaje, saab naise vaagnapo\u0303hi raseduse ajal ja/vo\u0303i su\u0308nnituse ka\u0308igus alati mo\u0303jutatud rohkemal vo\u0303i va\u0308hemal ma\u0308a\u0308ral. Samtui aitab vaagnapo\u0303hjalihaste treening antud probleeme ennetada."}, {"text_idx": "#000096", "text": "Esmalt on oluline u\u0308les leida o\u0303iged lihased. Vaagnapo\u0303hjalihaseid pingutades tuleb tuppe u\u0308mbert kokku suruda ja to\u0303sta u\u0308les-suunas. Sooritust saab ise kontrollida, asetades ka\u0308e lahkliha peale (intiimpiirkonda kahe jala vahele). O\u0303ige soorituse korral tunned, kuidas lihased to\u0303mbuvad ka\u0308est eemale. Harjutades vo\u0303ib ette kujutada ka lifti liikumist, kus tuppe kokku surudes sulgeb lift uksed ja vaagnapo\u0303hja to\u0303stes liigub lift u\u0308les. Selliseid lihaste kokkuto\u0303mbeid soovitatakse teha 3-4 korda na\u0308dalas, iga korral 3 seeriat, igas seerias 8-12 maksimaalse tugevusega kokkuto\u0303mmet, mida tuleks igat u\u0308hte hoida 6-8 sekundit. Vaagnapo\u0303hjalihaste harjutusi vo\u0303ib teha selililamangus, jalad kas po\u0303lvest painutatud vo\u0303i sirged, ku\u0308lililamangus, jalad po\u0303lvedest painutatud (padi vo\u0303ib po\u0303lvede vahel olla), istudes vo\u0303i seistes."}, {"text_idx": "#000101", "text": "Vireo: fu\u0308sioteraapia ja treeningud Tartus!"}]